OpenLLM-France/wikimedia huggingface dataset:
# FK de la Cabellera de Berenice

FK de la Cabellera de Berenice (FK Comae Berenices) és una estrella variable per rotació situat aproximadament a 550 anys llum de la Terra a la constel·lació de la Cabellera de Berenice. La seva magnitud aparent varia entre 8,14 i 8,33 sobre un període de 2,4 dies. És el prototip de les estrelles variables de tipus FK Com. La variabilitat de les estrelles de tipus FK Com seria deguda a de grans taques fredes situades sobre la superfície d'aquestes estrelles.

## Referències

* 1 2 «Starspots» (en anglès). The Astronomy and Astrophysics Review, 3, 02-05-2009, pàg. 251-308. DOI: 10.1007/S00159-009-0020-6.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «ASAS photometry of ROSAT sources. I. Periodic variable stars coincident with bright sources from the ROSAT All Sky Survey» (en anglès). Acta Astronomica, 1, 3-2012, pàg. 67-95.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 11-2007, pàg. 889-896. DOI: 10.1002/ASNA.200710776.
* ↑ «V* FK Com -- Rotationally variable Star» (en anglès). SIMBAD (Centre de Dades astronòmiques d'Estrasburg). [Consulta: 31 maig 2021].
* ↑ Drake, J. J.; Kashyap, V.; Saar, S.; Huenemoerder, D.; Korhonen, H. «FK Comae Berenices, King of Spin: The COCOA-PUFS Project». The Astrophysical Journal Supplement Series, 223. arXiv: 1601.03305. Bibcode: 2016ApJS..223....5A. DOI: 10.3847/0067-0049/223/1/5. 5.

## Enllaços externs

* «FK Comae Berenices star».,sobre la base de dades d'Oxford University Press
# Rasa Leleivytė

Rasa Leleivytė (Vílnius, 22 de juliol de 1988) és una ciclista lituana professional des del 2008 i actualment a l'equip Aromitalia-Basso Bikes-Vaiano. Ha guanyat diferents Campionats nacionals en ruta.
De juny de 2012 a juliol 2014 va ser suspesa per un positiu en EPO.

## Palmarès

* 2006
** Campiona del món júnior en ruta
* 2007
** Campiona de Lituània en ruta
* 2008
** Campiona d'Europa sub-23 en Ruta
** 1a al Giro del Valdarno
* 2009
** Campiona de Lituània en ruta
* 2010
** 1a al Gran Premi Comune di Cornaredo
** Vencedora d'una etapa al Ladies Tour of Qatar
** Vencedora d'una etapa al Trofeu d'Or
* 2011
** Campiona de Lituània en ruta
** 1a al Gran Premi Comune di Cornaredo
* 2018
** Campiona de Lituània en ruta
** 1r al Giro de l'Emília
* 2022
** Campiona de Lituània en ruta
* 2023
** Vencedora d'una etapa al Giro de Toscana-Memorial Michela Fanini
* 2024
** Vencedora de dues etapes al Giro de Toscana-Memorial Michela Fanini

### Resultats a les Grans Voltes
#### Giro d'Itàlia

* 2010: 64$^a$
* 2011: 31$^a$
* 2012: 13$^a$
* 2015: 47$^a$
* 2016: 20$^a$
* 2017: 27$^a$
* 2018: 82$^a$
* 2019: 72$^a$
* 2020: 49$^a$
* 2021: 55$^a$
* 2022: 25$^a$
* 2023: 75$^a$

## Referències

* ↑ «Consequences Imposed on License-Holders as Result of Anti-Doping Rule Violations (ADRV) as per the UCI Anti-Doping Rules». Arxivat de l'original el 2017-01-10. [Consulta: 18 juliol 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Dipassalus oryctes

Dipassalus oryctes és una espècie extinta de mamífers paleanodonts que visqueren durant l'Eocè inferior a Nord-amèrica. Se n'han trobat restes fòssils a Wyoming.

## Referències

* ↑ Rose, K. D.; Krishtalka, L.; Stucky, R. K. «Revision of the Wind River faunas, early Eocene of central Wyoming. Part 11. Palaeanodonta (Mammalia)» (en anglès). Annals of Carnegie Museum, 60, 1, 1991, pàg. 63–82. ISSN: 0097-4463.
* ↑ Entrada «Dipassalus oryctes» de la Paleobiology Database (en anglès). [Consulta: 20 desembre 2022].
# Kenji Shimaoka

Kenji Shimaoka (japonès: 嶋岡健治) (Tòquio, 9 de maig de 1949) és un ex-jugador de voleibol japonès que va competir durant les dècades de 1960 i 1970.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol. Quatre anys més tard, als Jocs de Múnic, guanyà la medalla d'or en la mateixa competició. El 1976, a Mont-real, disputà els seus tercers i darrers Jocs Olímpics, en què fou quart en la competició de voleibol. En el seu palmarès també destaca una medalla de bronze al Campionat del Món de voleibol de 1970 i dues medalles d'or i una de plata als Jocs Asiàtics de 1970, 1974 i 1978 respectivament.

## Referències

* ↑ «Kenji Shimaoka Olympic Results». sports-reference.com. Arxivat de l'original el 17 d’abril 2020. [Consulta: 1r octubre 2019].
* ↑ «Men Volleyball VII World Championship 1970 Sofia (BUL) - 20.09-02.10 - Winner East Germany». todor66.com. [Consulta: 1r octubre 2019].
# Jerry Robinson

Jerry Robinson (Trenton, 1 de gener de 1922 - Nova York, 7 de desembre de 2011) fou un autor de còmics estatunidenc, creador del personatges de Robin (DC Comics) i, en disputa, del supervillà The Joker, del qual s'atribuïren l'autoria Bob Kane i Bill Finger.
Robinson començà a treballar com a dibuixant als dèsset anys, l'any 1939, a les ordres de Kane; un anys més tard, el Joker aparegué per primera volta: segons ell, va tindre la idea del personatge durant una partida de pòquer, en fixar-se en el bufó de la carta del comodí.
L'any 1940 va crear Robin, batejat en homenatge a un altre personatge clàssic de ficció, Robin Hood. L'any següent, Finger i ell començaren a treballar directament per a DC Comics sense la mediació de Kane, encara que continuaren en la sèrie de Batman; més tard treballà per a altres editorials com Daredevil Comics, Harvey Comics, Spark, Nedor i la precursora de Marvel, Timely Comics, en historietes del gènere bèl·lic, crim, guerres o romanç, guionitzades per Stan Lee.

## Referències

* 1 2 «Mor als 89 anys el creador del Jòquer de Batman». CCMA, 09-12-2011 [Consulta: 31 desembre 2017].
* ↑ «Mor Jerry Robinson, el pare del Jòquer». Ara, 09-12-2011 [Consulta: 8 desembre 2018].
* ↑ Anna Abella. «Coses que potser no saps sobre Batman». El Periódico, 25-07-2017. [Consulta: 1r gener 2018].
* ↑ Anna Abella «Batman 75 anys de foscor». El Periódico, 14-05-2014 [Consulta: 8 gener 2018].
* ↑ «Jerry Robinson» (en anglés). Lambiek Comiclopedia. [Consulta: 31 desembre 2019].
# G de l'Escorpió

G de l'Escorpió (G Scorpii) és un estel de magnitud aparent +3,19 a la constel·lació de l'Escorpió. Al segle xviii va ser denominada Gamma del Telescopi per Nicolas-Louis de Lacaille, en una època en què els límits de les constel·lacions no estaven clarament definits. La seva posterior inclusió en l'actual constel·lació de l'Escorpió va portar a Benjamin Apthorp Gould a assignar-li un nou nom, probablement en considerar que un estel tan brillant hauria de tenir-lo. Encara que es desconeix perquè la va denominar amb la lletra «G», possiblement fora per haver estat una vegada l'estrella «Gamma» de Lacaille. Ocasionalment també és coneguda amb el nom propi de Basanismus.
A 126 anys llum de distància del sistema solar, G de l'Escorpió és una gegant taronja de tipus espectral K2III no gaire diferent de Wei (ε Scorpii), en aquesta mateixa constel·lació. Amb una temperatura efectiva de 4.540 K, la seva lluminositat —inclosa la radiació emesa en l'infraroig— és 104 vegades major que la lluminositat solar. La mesura directa del seu diàmetre angular ha permès avaluar el seu radi, i aquest és 17,6 vegades més gran que el radi solar. Encara que la massa d'aquestes gegantes sempre és incerta, observacions d'astrosismologia dutes a terme amb l'observatori espacial WIRE han permès determinar que la seva massa és de 1,44 masses solars. Té una edat estimada de 3.000 milions d'anys.
Encara que als catàlegs estel·lars G de l'Escorpió apareix amb dues companyes estel·lars, visualment a 40 i 200 segons d'arc, gairebé amb seguretat ambdues estrelles no estan físicament vinculats amb ella.

## Referències

* ↑ Afirmat a: Spectral classification of Southern fundamental stars. Indicat a la font segons: SIMBAD. Pàgina: 1. Data de publicació: 1962.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 «Lithium in red giant stars: Constraining non-standard mixing with large surveys in the Gaia era». Astronomy and Astrophysics, 1-2020. DOI: 10.1051/0004-6361/201936360.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 «HR 6630 -- Star in double system» (en anglès). SIMBAD (Centre de Dades astronòmiques d'Estrasburg). [Consulta: 27 maig 2021].
* 1 2 3 4 «G Scorpii» (en anglès). Stars. Jim Kaler. [Consulta: 27 maig 2021].
* ↑ HD 161892 (Basanismus) (SKY-MAP.org)
* ↑ Stello, D.; Bruntt, H.; Preston, H.; Buzasi, D. «Oscillating K Giants with the WIRE Satellite: Determination of Their Asteroseismic Masses». The Astrophysical Journal Letters. pp. L53-L56.
* ↑ G Scorpii Arxivat 2016-03-04 a Wayback Machine. (The Bright Star Catalogue)
# Lemuroïdeus

Els lemuroïdeus (Lemuroidea) són una superfamília de primats estrepsirrins que conté moltes de les espècies de lèmur, incloent-hi els lèmurs autèntics, lèmurs del bambú, lèmurs llanuts i sifakas. Tots els lemuroïdeus viuen únicament a l'illa de Madagascar i algunes petites illes properes.

## Referències

* ↑ Entrada «Lemuroidea» de la Paleobiology Database (en anglès). [Consulta: 8 març 2024].
# Rambla Nogalte

La Rambla Nogalte és un curs d'aigua tributari del riu Guadalentí, afluent del Segura. S'origina en la Serra de les Estades, a Vélez-Rubio (Almeria, Andalusia) per a passar de seguida a la Múrcia, on travessa Puerto Lumbreras i la pedania llorquina de Jurado. La seua conca és de 139 km² i el seu llit és ampli i pedregós, a conseqüència de les grans avingudes que s'hi produeixen periòdicament.
El desbordament més gran del que es té notícia es va produir el 19 d'octubre de 1973, després de pluges de més de 300 mm que van provocar un cabal de 1.974 m³/s, 814 m³/s dels quals eren aport sòlid, cosa que va suposar un cabal específic de 14.200 l/s/km² provocant més de 50 morts a Puerto Lumbreras que va quedar arrasada per la inundació.

## Vegeu també

* Espais naturals de Múrcia
# Base monetària

En economia, la base monetària (BM) (anomenada també base de diners, reserva de diners o high-powered money) és un terme relatiu a l'oferta de diners, concretament la quantitat de diners existents en l'economia d'una determinada zona o país. És el que habitualment s'anomena diners líquids, i inclou moneda, paper moneda i reserves de bancs en el banc central.
Les majors quantitats de base monetària es troben en els dipòsits bancaris del públic (comptes d'estalvi i de xecs). Aquestes quantitats són generalment classificades per uns indicadors anomenats agregats monetaris, o nivells M, on M0 és la més restrictiva, i així successivament fins M4 (aquesta última en desús).

## Gestió

Les Operacions de Mercat Obert són eines de política monetària que afecten directament la base monetària; aquesta pot ampliar-se o reduir-se mitjançant una política expansiva o una política de contracció, però no sense risc.
La base monetària normalment és controlada per la institució del país que controla la política monetària, que generalment sol ser el banc central o el Ministeri d'Economia. Aquestes institucions porten a terme la impressió de moneda i el seu alliberament o retirada de l'economia, a través d'operacions de mercat obert (és a dir, la compra i venda de bons de l'Estat). Aquestes institucions també solen tenir la capacitat d'influir en les activitats bancàries mitjançant la manipulació de les taxes d'interès, i canviant els requeriments de reserves dels bancs.
La base monetària també es denomina en anglès "high-powered money" ("diners d'alta potència") perquè la magnitud dels canvis a la base monetària pot ser enormement magnificada pel multiplicador bancari; és a dir, un petit canvi a la base monetària pot donar lloc a un gran canvi en l'oferta de diners en general. Com a exemple, un increment de la base monetària en 100 pot, en el límit, després de passar per un sistema de banca de reserva fraccionària amb un coeficient d'encaix del 10%, portar a un increment de la massa monetària en 1000, a causa dels efectes multiplicadors del coeficient de reserva fraccionària.

## Equacions bàsiques

Les equacions bàsiques monetàries relacionen massa monetària, base monetària, efectiu, dipòsits i multiplicador bancari amb els crèdits comercials que atorguen els bancs als clients.
* $\ M=E+D$
* $\ H=E+R$
* $\ M=mH$
* M és la massa monetària
* E és l'efectiu
* D són els dipòsits
* H és la base monetària
* R són les reserves bancàries
* m és el multiplicador bancari
Els crèdits denominats comercials creixen amb el multiplicador bancari i disminueixen si augmentem la base monetària, efectiu més reserves.
* $\ CC=M-H$
* $\ CC=mH-H\rightarrow CC=(m-1)H$
CC són els crèdits comercials

## Vegeu també

* Política monetària
* Reforma monetària
* Coeficient de caixa
* Diners

## Referències

* ↑ Literalment, en anglès: "diners d'alta potència"
* ↑ ULA Glossari de termes] »
* ↑ Banc Central de Cuba. «20Monetarios.pdf Agregats monetaris en l'economia cubana»
* ↑ Enciclopèdia d'Economia «monetaria.htm Base monetària »

## Enllaços externs

* Aggregate Reserves Of Depository Institutions And The Monetary Base (H.3). (en anglès)
# Kentaro Kawatsu

Kentaro Kawatsu (japonès: 河津憲太郎) (Hiroshima, 26 de setembre de 1914 - 23 de març de 1970) va ser un nedador japonès, especialista en proves d'esquena, que va competir durant la dècada de 1930.
El 1932 va prendre part en els Jocs Olímpics d'Estiu de Los Angeles, on guanyà la medalla de bronze en els 100 metres esquena del programa de natació, en finalitzar rere els seus compatriotes Masaji Kiyokawa i Toshio Irie.
El 1933 va establir el rècord nacional dels 50 metres esquena.
Es va immolar el 23 de març de 1970.

## Referències

* 1 2 3 Kentaro Kawatsu a Sports Reference (arxivat)
# Lottie Dod

Charlotte "Lottie" Dod (Bebington, Merseyside, 24 de setembre de 1871 – Sway, Hampshire, 27 de juny de 1960) va ser una esportista anglesa, principalment coneguda com a jugadora de tennis. Guanyà cinc edicions del Torneig de Wimbledon individual femení, el primer d'ells amb tan sols 15 anys l'estiu de 1887. Continua sent la tennista més jove a guanyar l'individual femení, tot i que Martina Hingis era tres dies més jove quan guanyà el campionat de dobles femení el 1996.
A banda del tennis, Dod va competir en molts altres esports, com ara el golf, l'hoquei sobre herba i el tir amb arc. Guanyà el Campionat Britànic femení de golf amateur, va jugar dos partits amb la selecció anglesa femenina d'hoquei sobre herba, que ajudà a fundar), i guanyà la medalla de plata als Jocs Olímpics de Londres el 1908 en la modalitat de roble ronda Nacional del programa de tir amb arc.
El seu germà William Dod també fou arquer i medallista olímpic.

## Referències

* ↑ «Lottie Dod – the Youngest Winner of the Ladies' Singles at Wimbledon». The British Newspaper Archive, 29-06-2012.
* ↑ www.intute.ac.uk Arxivat 2012-02-05 a Wayback Machine. – "Charlotte" Lottie Dod fou l'estrella, alhora que capitana, de l'equip d'hoquei sobre herba femení dona que havia ajudat a fundar. Ella va ser seleccionada per l'equip nacional anglès, i va jugar dos partits, ambdós contra Irlanda, el 1899 i 1900. En aquest últim partit va marcar els dos gols de la victòria per 2-1
* 1 2 «Lottie Dod Olympic Results». sports-reference.com. Arxivat de l'original el 2011-08-16. [Consulta: 18 març 2016].

## Enllaços externs

* Lottie Dod a database Olympics.com
# Clavelitos

Clavelitos és una cançó composta per l'espanyol Genaro Monreal, amb lletra de Federico Galindo el 1949. No s'ha de confondre amb els Clavelitos, composta per Quinito Valverde. Incorporada al repertori habitual de les populars estudiantines universitàries d'Espanya, el tema s'ha arribat a formar part del patrimoni cultural dels espanyols del segle xx, al llarg de diverses generacions. S'ha convertit en tradició la seva interpretació en tot tipus d'actes i esdeveniments socials, sobretot si existeix presència institucional de la Universitat espanyola. Així, la cerimònia de lliurament dels prestigiosos Premis Cervantes, sol clausurar-se amb la interpretació de la cançó. La cançó ha aparegut en nombroses pel·lícules espanyoles i ha estat interpretada, entre d'altres, pel tenor Alfredo Kraus, Joselito o David Bustamante.

## Referències

* 1 2 «Una tradición universitaria que resiste a las modas». Aula de El Mundo, 24-05-2000. Arxivat de l'original el 2012-07-02. [Consulta: 25 agost 2015].
* ↑ Elena Lehmann. Una Canción para Cada Nombre. Elena Lehmann, 1998.
* ↑ Rafael Abella, Juan María Martínez. La Vida cotidiana en la España de los 60. Rafael Abella, Juan María Martínez, 1990.
* ↑ «Los reyes entregan el Premio Cervantes a Octavio Paz». ABC, 24-04-1982.
* ↑ «Jiménez Lozano, el Cervantes más austero», 24-04-2003.
# John Rylands Library

El John Rylands Library, és un edifici gòtic victorià de la ciutat de Manchester, Anglaterra. Conté una important biblioteca de llibres i documents antics, fundada per la Sra. Enriqueta Agustina Rylands en memòria del seu difunt marit, John Rylands. Des del juliol de 1972, l'edifici ha servit com a secció especial de les col·leccions de la John Rylands University Library (JRUL).
Aquestes col·leccions inclouen manuscrits medievals, exemples de les primeres formes de la impremta europea, inclosa la Bíblia de Gutenberg, i els documents personals de figures notables locals, com ara Elizabeth Gaskell i John Dalton.
Hi ha hagut una sèrie d'ampliacions de l'edifici, l'última de les quals es va completar el 2007.

## Les col·leccions

Els fonaments de les col·leccions de la Biblioteca van ser la Biblioteca de Althorp Lord Spencer el 1892 i va adquirir una part de la Biblioteca Lindesiana adquirit a partir de James Ludovic Lindsay, comte de Crawford el 1901. La Biblioteca Lindesiana fou una de les col·leccions privades més importants de la Gran Bretanya de l'època, tant per la seva grandària com per la raresa d'alguns dels materials que la formaven. Les col·leccions de manuscrits (inclosos els llibres impresos xinesos i japonesos) es van vendre el 1901 a la senyora Rylands per a la Biblioteca John Rylands.
Les col·leccions inclouen manuscrits medievals, exemples de les primeres formes de la impremta europea, inclosa la Bíblia de Gutenberg, així com els documents personals de distingides figures històriques com Elizabeth Gaskell, John Dalton i John Wesley. La biblioteca acull també els fragments de papir coneguts com els Papirs Rylands. El més notable d'aquests és l'anomenat Fragment de Sant Joan o Papir Rylands P52, que es creu és el més antic document conservat del Nou Testament, que correspon a l'Evangeli segons Joan i conté el passatge del judici de Jesús davant Ponç Pilat, datat abans de l'any 125. També acull el Papir Rylands 463, un fragment manuscrit de l'Evangeli de Maria.
La col·lecció d'incunables està formada pel voltant de 4.500 documents, dels quals prop de 3.000 procedien de la col·lecció de Lord Spencer.

## Referències

* ↑ «JRUL Web Universitat John Rylands». Arxivat de l'original el 2012-07-18. [Consulta: 22 setembre 2010].
* ↑ Guppy, Henry (1946) "The Bibliotheca Lindesiana", a: Bulletin of the John Rylands Library, vol. 30, pp. 185-94
# Kharàlambos Kholidis

Kharàlambos Kholidis (grec: Χαράλαμπος Χολίδης) (Atirau, 1 d'octubre de 1956 - Atenes, 26 de juny de 2019), també conegut com a Babis Kholidis, fou un lluitador grec, especialista en lluita grecoromana, que va competir durant les dècades de 1970 i 1980.
Nascut a la República Socialista Soviètica del Kazakhstan, va emigrar a Grècia amb la seva família el 1965. Durant la seva carrera esportiva va prendre part en quatre edicions dels Jocs Olímpics. El 1976 i 1980, a Mont-real i Moscou respectivament, va disputar sense sort la prova del pes mosca del programa de lluita grecoromana. En canvi, el 1984 i 1988, a Los Angeles i Seül respectivament, guanyà la medalla de bronze en la prova del pes gall del programa de lluita grecoromana. En el seu palmarès també destaquen dues medalles de bronze al Campionat del món de lluita i dues de plata i una de bronze al Campionat d'Europa de lluita.

## Referències

* ↑ Greece’s Olympic Wrestler Babis Holidis Dies at 62
* 1 2 «Babis Kholidis Olympic Results». sports-reference.com. Arxivat de l'original el 17 d’abril 2020. [Consulta: 22 novembre 2019].
* ↑ Το παλιατζίδικο των αναμνήσεων: Μπάμπης Χολίδης (grec)
* ↑ «Holidis, Haralambos (GRE)». iat.uni-leipzig.de. Institut für Angewandte Trainingswissenschaft (lutte). [Consulta: 22 novembre 2019].
# Rosa Lluch i Bramon

Rosa Lluch i Bramon (Barcelona, 11 d'octubre de 1969) és una historiadora, professora d'universitat i secretària acadèmica del Departament d'Arqueologia de la Universitat de Barcelona. Està establerta a Banyoles.
És filla de Dolors Bramon i d'Ernest Lluch. Es va llicenciar en Història Medieval i Paleografia per la Universitat de Barcelona el 1992. Lluch va obtenir el doctorat per la Universitat de Girona el 2003 amb una tesi titulada Els remences de l'Almoina del Pa de la Seu de Girona (segles XIV i XV), dirigida per Lluís To Figueras. Des de 2005 és professora d'Història a la Universitat de Barcelona.
Va participar en les eleccions al Congrés dels Diputats d'abril de 2019 per la circumscripció de Barcelona com a candidata de la llista d'En Comú Podem. De cara a les eleccions generals de novembre de 2019, va concórrer com a primera candidata d'En Comú Podem al Senat per Barcelona. Va rebre 485.354 vots.

## Obres

* Rosa Lluch Bramon. Els remences. La senyoria de l'Almoina de Girona als segles XIV i XV. Girona: Associació d'Història Rural de les Comarques Gironines, Centre de Recerca d'Història Rural de la Universitat de Girona & Documenta Universitaria, 2005.

## Referències

* ↑ «Andalucia-Cataluna/Rosa lluch Bramon». Dia Logos, 01-06-2019. Arxivat de l'original el 2020-06-02. [Consulta: 27 novembre 2020].
* ↑ «Rosa Lluch Bramon». Twitter. [Consulta: 1r setembre 2021].
* ↑ «Rosa Lluch Bramon». www.condialogo.com, 16-01-2019. Arxivat de l'original el 2020-06-02. [Consulta: 27 novembre 2020].
* ↑ «Per molts anys, Rosa. El viatge al final de la violència de la filla d'Ernest Lluch». Diari de Tarragona, 10-10-2019.
* ↑ «Institut de Recerca Històrica/Rosa Lluch Bramon». Universitat de Girona, 01-06-2019.
* ↑ Perfil de Rosa Lluch Bramon, a la web de Dialnet, consultada el 15 de desembre de 2019.
* ↑ «La historiadora Rosa Lluch, hija de Ernest Lluch, encabeza la lista de En Comú Podem al Senado». eldiario.es. Diario de Prensa Digital SL.
* ↑ Rosa Lluch entra en la quiniela de los ministrables, por Carlos E. Cué, en el diario El País, 15 de desembre de 2019.
* ↑ Vital Fernández, Sonia «Lluch Bramon, Rosa. Els remences. La senyoria de l'Almoina de Girona als segles XIV i X». Stvdia Historica. Historia Medieval. Ediciones Universidad de Salamanca, pàg. 286–290. ISSN: 0213-2060.

## Enllaços externs

* Rosa Lluch a la web de la Universitat de Girona
# Meniscomys

Meniscomys és un gènere de rosegador extint de la família dels aplodòntids. Visqué a Nord-amèrica durant l'Oligocè. El seu crani presenta caràcters plesiomòrfics. El seu únic parent vivent de la família dels aplodòntids és el castor de muntanya.

## Referències

* ↑ Entrada «Meniscomys» de la Paleobiology Database (en anglès). [Consulta: 17 abril 2024].
* ↑ Hopkins, S. S. B «Morphology of the skull in Meniscomys from the John Day Formation of central Oregon» (resum) (en anglès). Paleobios, 26, 2006, pàg. 1-9.